
Z A P I S N I K
35. sjednice Vijeća Mjesnog odbora Novi Retkovec,

održane 22. ožujka 2024.

u objektu mjesne samouprave Novi Retkovec, Aleja javora 23,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Igor Vukmirović. 
NENAZOČNI ČLANOVI VIJEĆA: 

Bruno Krehula i Zrinka Lovrić.
OSTALI NAZOČNI:
Marijan Župan, stručni savjetnik za rad tijela mjesne samouprave.

Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 34. sjednice Vijeća, održane 20. veljače 2024., bez izmjena.
Na prijedlog predsjednice Vijeće jednoglasno prihvaća da se iz prijedloga dnevnog reda izostavi točka 3. Prijedlog zaključka o zahtjevu za postavljanje podiznih stupića u ulici Sitnice. Rasprava po ovoj točki predloženog dnevnog reda odgađa se dok se ne steknu uvjeti za mogućnost realizacije postavljanja navedenih stupića.
Na prijedlog predsjednice Vijeće jednoglasno utvrđuje

D N E V N I   R E D
1. Prijedlog zaključka o davanju mišljenja o zahtjevu Manuele Riter za postavljanje pokretnih naprava - luna park - na površini javne namjene u Zagrebu, Aleja javora – Sitnice, k.č.br.8198/1 k.o.Dubrava;

2. Prijedlog zaključka o davanju mišljenja o prijedlogu preimenovanja naziva stajališta ZET-a na području Gradske četvrti Donja Dubrava;

3. Prijedlog zaključka o zahtjevu za povremeno korištenje prostora mjesne samouprave /Društvo športske rekreacije „Šport za sve“ Novi Retkovec/;
4. Pitanja, prijedlozi i obavijesti.
Ad 1. Prijedlog zaključka o davanju mišljenja o zahtjevu Manuele Riter za postavljanje pokretnih naprava - luna park - na površini javne namjene u Zagrebu, Aleja javora – Sitnice, k.č.br.8198/1 k.o.Dubrava. 

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Igor Vukmirović.

Vijeće jednoglasno donosi

Z A K LJ U Č A K

 o davanju mišljenja o zahtjevu Manuele Riter za postavljanje 

pokretnih naprava - luna park - na površini javne namjene u Zagrebu,

 Aleja javora – Sitnice, k.č.br.8198/1 k.o.Dubrava

1. Razmotren je zahtjev Manuele Riter iz Zagreba, Baščanske ploče 16, za izdavanje odobrenja za postavljanje pokretnih naprava za djecu i odrasle - luna parka - na površini javne namjene u Zagrebu, Aleja javora – Sitnice, k.č.br.8198/1 k.o.Dubrava, veličine 350,00 m², u razdoblju od 10.04.2024. do 08.07.2024.

2. Daje se suglasnost na gore navedeni zahtjev.

3. Traži se da podnositelj zahtjeva predmetnu površinu vrati u zatečeno stanje prije korištenja.

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlog zaključka o davanju mišljenja o prijedlogu preimenovanja naziva stajališta ZET-a na području Gradske četvrti Donja Dubrava.


Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Igor Vukmirović.

Vijeće jednoglasno donosi

         Z A K LJ U Č A K

o davanju mišljenja o prijedlogu preimenovanja naziva stajališta ZET-a 

na području Gradske četvrti Donja Dubrava 

1. Razmotren je prijedlog preimenovanja naziva stajališta ZET-a na području Gradske četvrti Donja Dubrava.

2. Zaključuje se da je predloženo preimenovanje u većem dijelu prihvatljivo, no predlažu se sljedeće izmjene: 

a) u točki br. 5 predlaže se da se stajalište zove Retkovec 1 kako bi putnicima bilo jasnije da izlaze na području Ulice kneza Branimira, koja je uz Retkovec, a ne da idu na stajalište koje se nalazi u naselju Čulinec.

b) u točki br. 7, a sukladno točki br. 5,  za ovo bi stajalište predložili da se zove Retkovec 2.

c)  u točki br. 6 predlažemo da se stajalište zove Platana 2, s obzirom da je Ulica joha mali prilazni put i relativno je nepoznata većini stanovnika naselja i putnika koji koriste uslugu ZET-a. S nazivom Platana su svi upoznati i omogućuje se lakše snalaženje. Stanicu koja se trenutno zove Platana bi izmijenili u Platana 1. 

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

         Ad 3. Prijedlog zaključka o zahtjevu za povremeno korištenje prostora mjesne samouprave /Društvo športske rekreacije „Šport za sve“ Novi Retkovec/.
Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić i Igor Vukmirović.
Vijeće jednoglasno donosi

Z A K LJ U Č A K

o zahtjevu za povremeno korištenje prostora mjesne samouprave /Društvo športske rekreacije „Šport za sve“ Novi Retkovec/
1. Društvu športske rekreacije „Šport za sve“ Novi Retkovec odobrava se povremeno korištenje prostora u objektu mjesne samouprave Novi Retkovec, Aleja javora 23, dvorana i uredska prostorija broj 2 svakog utorka i četvrtka u mjesecu od 18,00 – 22,00 sata.

2. Prostor iz točke 1. ovog Zaključka koristit će Društvo športske rekreacije „Šport za sve“ Novi Retkovec bez naknade.

3. Društvo športske rekreacije „Šport za sve“ Novi Retkovec obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.

           Ad 4. Pitanja, prijedlozi i obavijesti. 
- predsjednica obavještava članove Vijeća o održanom uviđaju sazvanom radi dogovora lokacije za gradnju Viktorijina zdenca.

- Asmirka Belošević apelira na potrebu raščišćavanja i uređenja okoliša jedne napuštene kuće u Novom Retkovcu.

- Dražen Rakitničan komentira radove na prostoru u Ulici breza 26 (uređenje dječjeg vrtića) i prostoru u Dubrava 226 (zamjenski objekt mjesne samouprave).

     Budući da više nije bilo javljanja za riječ predsjednica zaključuje sjednicu.

Izvješće o glasanju na 35. sjednici VMO Novi Retkovec dana 22. ožujka 2024.

	*  ZA=  +

										
	    PROTIV=  —

										
	    SUZDRŽAN=  0

										
	    NIJE PRISUTAN= prekrižiti ime

								

	Dovršeno u 19,10 sati.

KLASA: 024-08/24-003/653
URBROJ: 251-13-11-4/002-24-4
Zagreb, 22. ožujka 2024.

Zapisnik sastavio:

Marijan Župan

PREDSJEDNICA VIJEĆA

                                                                                            Mjesnog odbora Novi Retkovec

            Ivana Ljubić
	


